Diari Oficial de la Generalitat Valenciana


Sumari del DOGV 7671, del 03-12-2015 (2015/9786)

ACORD de 20 de novembre de 2015, del Consell, de generació de crèdits i ajust de crèdits en el pressupost de l'agrupació de romanents, entre seccions, capítols i programes pressupostaris.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7671

Data del DOGV
:   03-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9786


Data del document
:   20-11-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de novembre de 2015, del Consell, de generació de crèdits i ajust de crèdits en el pressupost de l'agrupació de romanents, entre seccions, capítols i programes pressupostaris. [2015/9786]  
El Consell, en la reunió del dia 20 de novembre de 2015, va adoptar l'acord següent:  
  
Per mitjà del Decret Llei 1/2009, de 20 de febrer, del Consell, es va constituir i va dotar, entre altres, el Pla Especial de Suport a la Inversió Productiva en Municipis de la Comunitat Valenciana.  
L'execució de l'esmentat pla, a causa de l'elevat nombre de projectes finançats, ha comportat diverses situacions, així:  
L'execució del projecte corresponent al municipi d'Oliva, denominat «Noves dependències formació Policia Local», finançat a càrrec del capítol 6 del programa 222.10, ha requerit la confiscació de la fiança prestada pel contractista per arreplegues de material, i la continuació de les corresponents obres fa necessària una generació de crèdit que repose en el projecte PM019 la quantia que ha sigut objecte d'ingrés per part de la Generalitat com a conseqüència de la indicada confiscació de fiança.  
  
L'Ajuntament de Silla, a l'empara del que disposa l'article 162.2 de la Llei 10/2012, de 21 de desembre, de la Generalitat, va presentar en substitució d'anteriors projectes el denominat «Acabament obres, instal·lacions i equipament multifuncional», amb un import finançable d'1.661.924,17 euros, el qual ha de ser dotat pressupostàriament, per mitjà dels oportuns ajustos entre seccions, capítols i programes.  
  
El projecte corresponent a l'Ajuntament de Vila-real denominat «Reubicació, trasllat i ampliació del Centre de Procés de Dades», l'execució del qual està adscrita a la Direcció General de Tecnologies de la Informació i les Comunicacions, requereix completar la seua dotació pressupostària en el programa 121.60, capítol 6 PM015.  
Així mateix, respecte a diversos projectes corresponents als municipis d'Almàssera i Albaida, la Conselleria d'Habitatge, Obres Públiques i Vertebració del Territori ha sol·licitat, a instàncies dels respectius ajuntaments, que diversos projectes, el finançament dels quals va ser autoritzat a càrrec del capítol 6 del programa pressupostari 513.10 PM 004, es realitze a càrrec del capítol 7 del programa assenyalat.  
  
Finalment, la Conselleria d'Habitatge, Obres Públiques i Vertebració del Territori ha sol·licitat un canvi de programa pressupostari, del 513.10, Infraestructures Públiques, al 431.10, Arquitectura, Habitatge i Projectes Urbans, per haver-ho així acordat la Direcció General d'Obres Públiques, Transport i Mobilitat i la Direcció General d'Habitatge, Rehabilitació i Regeneració Urbana, per mitjà d'acta de traspàs d'expedients d'obra PIP, en data 28 de setembre de 2015.  
A aquest efecte, i en virtut del que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Una generació de crèdit en el pressupost d'ingressos de l'exercici corrent de la Generalitat, per import de 125.259,83 euros, en l'aplicació pressupostària 84.80.12.5654.717.37.  
  
Segon  
Una generació de crèdit en el pressupost de despeses de l'exercici corrent, aplicació pressupostària 90.91.23.496.58.9. PM019, «Noves dependències formació Policia Local, Oliva», per import de 125.259,83 euros.  
  
Tercer  
La realització dels següents ajustos de crèdits en el pressupost de l'agrupació de romanents, entre seccions, capítols i programes pressupostaris, per import de 18.639.353,18 euros.  
  
València, 20 de novembre de 2015  
  
La consellera secretària,  
MÓNICA OLTRA JARQUE